# PROTOKOL HODNOCENÍ BAKALÁŘSKÉ PRÁCE

### POSUDEK OPONENTA

JMÉNO STUDENTA: Adéla Genserová

NÁZEV PRÁCE: Role armády jako rozvojového aktéra v protipovstalecké strategii

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autorka si za cieľ svojej práce stanovila zistiť, „zdali je český PRT modelem sui generis, nebo zdali se inspiroval u modelů jiných, popřípadě odkud inspirace pochází a v čem spočívá“ (s. 8). Prvá časť otázky, ktorá implikuje, že by český model PRT mohol teoreticky vzniknúť bez akejkoľvek inšpirácie mimo český kontext, je dosť problematická a nie som si istý zmyslom kladenia takejto otázky, mechanizmom takéhoto autonómneho vzniku, ani spôsobmi dokazovania toho, že to tak skutočne bolo. Predpokladám však, že ide len o drobný formulačný nedostatok a autorka sa snaží skôr zistiť, či je český model jednoducho dostatočne špecifický. Zvyšné časti cieľa sa podarilo naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Stanovená téma je zaujímavá, originálna a náročná na spracovanie predovšetkým z hľadiska spracovania dostupných empirických dát. Autorka sa touto výzvou vysporiadala presvedčivým spôsobom, spracovala rozsiahly objem sekundárnej literatúry i primárnych zdrojov a pozitívne treba kvitovať i to, že siahla po expertnom rozhovore s aktérom angažovaným v danej oblasti. Analytická časť práce je prehľadná, dobre informovaná a logicky štruktúrovaná, hodnotiace kritériá, ktoré majú pomôcť pri zodpovedaní výskumnej otázky, sú zmysluplné a argumentácia je konzistentná. Závery sú na jadro práce dobre naviazané, reflexívne, sympatické a do budúcnosti sľubné je aj to, že autorka sama podrobuje kritike vlastný postup, nachádza na ňom slabiny a snaží sa s nimi vysporiadať.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Práca napĺňa formálne nároky kladené na bakalárske práce, jazykový prejav autorky je kvalitný a dobre čitateľný, miera štylistických či gramatických zaváhaní malá. Zdrojová základňa je rozsiahla a pestrá, grafická úprava práce prehľadná.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Vynikajúco spracovaný text, ktorý po všetkých stránkach spĺňa nároky kladené na bakalárske práce.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Ako sa znalosti z terénnej praxe v Afghanistane pretavili do nahliadania na civilno-vojenskú spoluprácu v ČR?

1. **NAVRHOVANÁ ZNÁMKA**

Navrhujem prácu hodnotiť stupňom „výborne“.

Datum: Podpis: